כאן יוצרים בירושלים – קול קורא ליוצרים להשתתף בחממה לפיתוח תוכן לטלוויזיה ולדיגיטל בשיתוף עם כאן תאגיד השידור | The Jerusalem Film & Television Fund
כאן יוצרים בירושלים – קול קורא ליוצרים להשתתף בחממה לפיתוח תוכן לטלוויזיה ולדיגיטל בשיתוף עם כאן תאגיד השידור
AniNation 2019 – בקרוב הסצנה – Take 2- מועד הגשה לחממות לפיתוח תוכן לקולנוע ולאנימציה
kan-yotzrim2019
כאן יוצרים בירושלים הוא פרויקט משותף של המיזם לקולנוע ולטלוויזיה ברשות לפיתוח ירושלים וכאן תאגיד השידור הישראלי. זו חממת פיתוח התוכן הראשונה בארץ המפגישה טלוויזיה, דיגיטל ורדיו – מתוך ההבנה שהיום הגבולות בין הפלטפורמות הם מטושטשים ושכדי ליצור תוכן חדשני ומקורי צריך לראות את התמונה השלמה ולייצר תוכן חוצה פלטפורמות
חממת הפיתוח המשותפת עם כאן תאגיד השידור היא פעילות נוספת של המיזם לפיתוח תוכן מקורי בירושלים. חממת הסצנה לפיתוח תוכן מרעיון עד למסך בקולנוע עלילתי ופרויקטים באנימציה פועלת החל מאפריל 2019 והמחזור הראשון עומד להסתיים בנובמבר הקרוב. מועד חדש להגשת הצעות לחממת הסצנה Take 2 , יפתח בשבוע שבין ה 15-19/9/19.
במקביל לפעילות חממות הסצנה, גם פעילות חממת כאן יוצרים בירושלים תתקיים במתחם הקריאייטיבי המיוחד שהוקם במיוחד בסינמטק ירושלים. המתחם כולל כיתת הרצאות ומפגשי שולחן עגול, חדר HUB יצירתי שיעמוד פתוח לרשות היוצרים לכל אורך השבוע, עם פינת קפה ואיך לא – מכונת פופקורן.
בחממה אנו מחפשים יוצרים בתחילת דרכם, בעלי חשיבה ייחודית ומקורית, שרוצים לעשות את צעדיהם הראשונים בתעשייה ולקבל הכשרה ומנטורינג ממיטב היוצרים בארץ. ביחד איתכם נבנה את הדור הבא של יוצרי תוכן איכותי ונוביל פרויקטים חדשניים ופורצי דרך במסגרת כאן ובמסגרות נוספות.
החממה מיועדת ליוצרים מכל רחבי הארץ בעלי ידע והכשרה בהתאם למסלול וכפי שמפורט בתנאי הסף. ההרשמה למחזור הראשון של כאן יוצרים בירושלים מסתיימת ב-26 בספטמבר 2019 בשעה 17:00.
כל הפרטים על תנאי הסף, קול קורא, המסלולים ואופן ההגשה באתר חממת כאן יוצרים בירושלים